રવિવારે સુરેન્દ્રનગર જિલ્લામાં ખેડૂતો રસ્તા પર આવી ગયા હતા. જેમાં સુરેન્દ્રનગર, વઢવાણ, ધ્રાંગધ્રા, સરા સહિતના તાલુકા મથકો પર ચક્કજામ કરવામાં આવ્યો હતો. આ ઉપરાંત કોંગ્રેસ સરકાર દ્વારા વડાપ્રધાન અને મુખ્યમંત્રીના પૂતળાદહન કાર્યક્રમ કરતા ૧૦૦થી વધુની ધરપકડ પોલીસે કરી હતી. સરા ચોકડી અને ત્રણ રસ્તા પર કોંગ્રેસ દ્વારા રોડ પર શાકભાજી ફેંકીને વિરોધ નોંધાવ્યો હતો. જ્યારે આ આંદોલનમાં ધ્રાંગધ્રા-હળવદના ધારાસભ્યની આગેવાનીમાં નરેન્દ્ર મોદીના પૂતળાનું દહન કરાતા ભારે દોડધામ મચી હતી. જેમાં કોગ્રેસના ધારાસભ્ય પરષોત્તમ સાબરીયા સહિત ૪૦ કાર્યકરોની અટકાયત કરાઇ હતી. હળવદ-માળીયા હાઈવે, સરા ચોકડી, સુરેન્દ્રનગર-વઢવાણમાં ઠેરઠેર ચક્કાજામ કરાતા ટ્રાફિક જામના દ્રશ્યો સર્જાયા હતા.